Godepèrt (Pavìa)
Godepèrt, fieul d'Aribèrt, a l'é 'l tèrs duca longobard d'Ast dont a sia rivane 'l nòm.

Ëvnùit a esse 'l neuv sgnor d'Ast e ëd Pavìa dël 662 dapress a la mòrt dël pari, a l'é tramudasse a Pavìa, con Ast ch'a restava mach pì na dipendensa. La fòrsa polìtica e militar ëd Godepèrt a l'era cola 'd soa famija, an competission con j'àutre famije nòbij longobarde. Belavans për chiel, squasi sùbit dapress a che a l'avìo avù soa eredità ij doj fratej a son rusasse, e 'l Duca 'd Benevènt, Grimoald, a l'ha profitass-ne për rivé a Pavìa e massé Godepèrt, ën fasend-se chiel ësgnor dël pòst.

An finitiva Godepèrt coma duca a l'ha vivù e goernà pen-a chèich mèis.

Bibliografìa 

Duca longobard d'Ast